"Babardeală cu bucluc sau porno balamuc", semnat de Radu Jude, în competiţia oficială a Festivalului de la Berlin.
"Babardeală cu bucluc sau porno balamuc" va avea premiera mondială la Berlinale. Lungmetrajul analizează raporturile dintre individ şi societate. Radu Jude a câștigat "Ursul de argint“ pentru cel mai bun regizor pentru filmul "Aferim!".
"Babardeală cu bucluc sau porno balamuc" e film serios, de festival, nu te gândi la aiureli. A fost selecționat la festivalul de la Berlin care începe în martie, în online și în iunie va fi și fizic, cu oameni la cinema, cum era odinioară.Babardeală cu bucluc este greu de tradus și evident că are la baza un clip porno încărcat pe un site de o profesoară de școala generală.Radu Jude este regizorul filmului care va avea premiera la Berlinale – acum se montează, în Luxemburg.Regizorul este cunoscut pentru subiecte grele, cum ar fi sclavia romilor în Aferim, film pentru care a fost desemnat cel mai bun regizor la Berlin, în 2015. Un alt film regizat de Radu Jude – "Îmi este indiferent dacă în istorie vom intra ca barbari" a fost propunerea din partea României pentru Premiul Oscar pentru cel mai bun film străin, dar nu a fost nominalizat.Ada Solomon, producător: "Radu e autorul total, și al titlului, și al filmului, însă am plecat la drum cu proiectul ăsta în ideea de a afce un film care să vorbească despre lucruri serioase așa cum ne-a obișnuit Radu Jude. Am fost acuzați în repetate rânduri că filmele noastre sunt prea serioase sau prea puțin jucăușe, prin urmare am zis să facem și pariul ăsta.".